“હા, મેં પણ જીવનમાં એક ભૂલ કરી છે… પ્રેમ કરવાની ભૂલ ! એનું નામ હતું અનમોલ. અમારી વચ્ચે ઉંમરમાં બે વર્ષનો તફાવત હતો. અલબત્ત, હું એનાથી બે વર્ષ નાનો હતો. અમારી મુલાકાત એક કોમન ફ્રેન્ડના ઘરના એક લગ્નપ્રસંગે થઇ હતી. એ પહેલા મેં ક્યારેય ન અનમોલ વિષે કંઈ સાંભળ્યું હતું, ન હું ક્યારેય અમારું મળવાનું થયેલું. અને સામે પક્ષે પણ કંઇક એવું જ હતું. અને સામાન્ય રીતે લગ્નપ્રસંગ હોય એટલે યુવાનોના મિલનસાર સ્વભાવમાં એકાએક ભરતી આવી જતી હોય છે. અમારા કિસ્સામાં પણ કંઇક એવું જ બન્યું. બધી વિધિ ઈત્યાદીથી માંડી ત્રીજા દિવસે લગ્ન પતતાં સુધીમાં તો અમે ‘સારા મિત્રો’ બની ચુક્યા હતા.